L'Abizanda

:*Iste articlo tracta sobre *'l'Abizanda**. Ta altros usos de «Abizanda» se veiga **Abizanda (desambigación)**.''


**L'Abizanda** (oficialment, en [[idioma castellano|castellano]], ''Abizanda'') ye un [[lugar]] y [[municipio]] [[Aragón|aragonés]] d'a [[provincia de Uesca]], en a [[Comarcas d'Aragón|comarca]] de [[Sobrarbe]] y o [[partiu chudicial]] de [[Boltanya]]. A suya [[Población humana|población]] ye de  habitants en una [[superficie]] de 44,8 [[km²]] y una [[densidat de población]] de  hab/km².

O nuclio de l'Abizanda teneba 79 d'os 151 habitants d'o municipio en 2018.

O municipio actual comprende os [[lugar]]s de l'Abizanda, que n'estió o primordial ta formar-lo, [[Escaniella]] y [[Ligüerre de Cinca]], que se fusionón con l'Abizanda en o periodo 1842-1857, [[Lamata]], que feba parte de l'antigo municipio d'[[Escaniella y Lamata]], y o [[Mesón de Ligüerre]], l'aldeyeta de 3 casas a'l canto de a carretera que teneba l'antigo municipio de Ligüerre.

Dica la suya repentina muerte en mayo de [[2005]], o suyo [[alcalde]] yera [[Pedro Santorromán Lacambra]], [[senato|senador]] por o [[PSOE]] en a cambra alta, fundador y president de l'asociación [[Asociación de Defensa de los Entes Locales del Pirineo Aragonés|ADELPA]] y [[secretario cheneral]] de a ''[[Federación de Asociaciones y Municipios con Centrales Hidroeléctricas y Embalses]]'', personache muit ligau a la promoción de a cultura de o Sobrarbe y a la promoción d'una nueva cultura de l'[[augua]] que minimizás l'impacto d'os [[entibo|pantanos]] en a población d'as zonas afectadas.

==Cheografía==

O lugar de l'Abizanda se composa de dos [[barrio]]s deseparaus a cada costau de o [[barranco d'o Río (l'Abizanda)|barranco d'o Río]]. O barrio d'o castiello destaca por a [[torre de l'homenache]] de l'antigo [[castiello de l'Abizanda]], d'o [[sieglo XI]], que le da o nombre a'l nuclio, y con él, a'l municipio. Se troba en alto d'una [[penya]] extraplomada, con una [[espluga]] en a baixant nord-este, en sinyoreando un punto d'estretimiento en o corso d'o barranco, con una baixant petrosa tamién en a man cuentra.

Por a suya posición, y porque l'actual carretera d'acceso mas important a'l [[Sobrarbe]], dende o Sud, pasa por a cuenca d'o barranco, l'Abizanda se destaca como a primer población sobrarbenca que se troba cuan se puya en sentiu ta [[l'Aínsa]] dende o [[Semontano de Balbastro]].

===Estructura urbana===

Un [[barranco]] estacional, que heba nombre «barranco de Riazuelo», afluent de o d'o Río, esnavesaba tradicionalment por o centro d'o barrio d'o castiello de l'Abizanda, a on que en l'actualidat ye a [[plaza]]. A plaza se pavimentó en o [[sieglo XX]], tot tapando ixe barranco.

A plaza de l'Abizanda ye singular, además, por haber estau feita con [[cimento]] que donó un empresario [[Catalunya|catalán]], de nombre Domingo Muniente, y por ixo recibe o nombre d'o personache por cuentas de dicir-se «Plaza Mayor» como en a mayoría de lugars en a comarca.

Por o demás, o nuclio de l'Abizanda (principalment, o barrio d'o castiello) se troba en as dos [[costera]]s que fan a [[sierra de Sant Benedet]] (u sierra d'Arbe) por a man occidental y o puntón d'o castiello, con a plaza en a part mas baixa.

En o puntón, se destaca as restas d'o castiello, d'o sieglo XI, que dominan o paisache urbano de a población. En o perimetro d'o recinto, mas alto que a resta de l'Abizanda, se i conserva bels trocez de muro d'o que pudon estar os lienzos exteriors d'a fortificación.

== Historia ==

L'Abizanda amaneixió como población en a base d'o castiello, que ye un d'os mas grans que existe en Sobrarbe meridional. Por ixo, a historia d'o lugar ye muit dominada por a historia d'o suyo castiello.

O castiello de l'Abizanda o fundón os sinyors [[islam|musulmans]] de a familia [[familia Ibn Sallam|Ibn Sallam]]. A dita familia tenión presencia en belaltros nuclios en a comarca, dica dimpués de a reconquiesta, y ostentón bels castiellos y fortificacions tamién en os anyos sucesivos a la dominación cristiana, como por eixemplo o castiello de [[Clamosa]], en a cuentra d'o río Cinca. D'alcuerdo con o historiador [[Manuel Benito Moliner]], podrían trobar-se en as oríchens de l'[[Apellito Salamero|apelliu Salamero]], que lievan muitas personas en a zona de confluencia d'as [[comarcas d'Aragón|comarcas]] de o Sobrarbe, o Semontano de Balbastro y a [[Ribagorza]], en a redolada a on ye l'Abizanda. O nombre musulmán de l'Abizanda yera «''Abinyuyas''».

Amaneix en os documentos historicos como fortaleza conquerida por os cristianos de camín ta l'anyo [[1017]], en tiempos de o reinau de [[Sancho Garcés III de Navarra|Sancho lo Mayor]]. S'accepta que se reconstruyió en [[1023]], porque ye a calendada en a que s'ha puesto fechar a construcción de a torre, d'estilo [[arte romanico|romanico]], executada por mayestros [[lombardos]] en o marco d'a primer epoca d'expansión de o romanico por l'[[Alto Aragón]].

A linia de tinents de o castiello se conoix con bellas interrupcions: [[Ato Galíndiz]] de 1055 dica 1079, Galindo de Dato en 1090, don Calbet d'entre 1095 y 1114, Sancho Iñiguez en l'anyo 1135, Fortunio Garcés en 1159, Guillén de Castrozol en 1194 y Guillén Castillazuelo en 1291. En l'anyo [[1413]], dimpués de o [[compromís de Casp]]e, o castiello de l'Abizanda sofrió l'ataque de a facción d'o [[Chaime II d'Urchel|conte d'Urchel]], que no acceptaba o resultau conveniu y se mostró en [[rebelión]] bels anyos mas.

En o reinau d'[[Alifonso V d'Aragón|Alifonso V]], o castiello yera propiedat de a [[Corona d'Aragón|corona]], pero le'n cedión a Domingo de Naya. Por ixas envueltas, apareix en os documentos siempre con as formas «Avinçalla» u «Aviçanlla» (probablement pronunciaus «Abinsal·la» y «Abisanla», respectivament), forma d'escribir o toponimo que encara duraría bels tiempos mas. En o [[sieglo XVII]], pareix que ye atestiguau que perteneceba a la [[baronía de Castro]].

== Demografía ==
D'o municipio:


<center>
**Evolución d'a población d'os nuclios que forman l'Abizanda dende 1857.**
<timeline>
Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:610 height:350
PlotArea   = left:50 bottom:50 top:30 right:30
DateFormat = x.y
Period     = from:0 till:650
TimeAxis   = orientation:vertical
AlignBars  = late
ScaleMajor = gridcolor:darkgrey increment:100 start:0
ScaleMinor = gridcolor:lightgrey increment:25 start:0
BackgroundColors = canvas:sfondo
BarData=
  bar:1857 text:1857
  bar:1867 text:1867
  bar:1877 text:1877
  bar:1887 text:1887
  bar:1897 text:1897
  bar:1900 text:1900
  bar:1910 text:1910
  bar:1920 text:1920
  bar:1930 text:1930
  bar:1940 text:1940
  bar:1950 text:1950
  bar:1960 text:1960
  bar:1970 text:1970
  bar:1981 text:1981
  bar:1991 text:1991
  bar:2000 text:2000
  bar:2010 text:2010

PlotData=
  color:barra width:12 align:center

  bar:1857 from:0 till: 592  
  bar:1867 from:0 till: 595
  bar:1877 from:0 till: 564
  bar:1887 from:0 till: 582 
  bar:1897 from:0 till: 501  
  bar:1900 from:0 till: 504  
  bar:1910 from:0 till: 487
  bar:1920 from:0 till: 424 
  bar:1930 from:0 till: 422 
  bar:1940 from:0 till: 371 
  bar:1950 from:0 till: 374 
  bar:1960 from:0 till: 291
  bar:1970 from:0 till: 195
  bar:1981 from:0 till: 118
  bar:1991 from:0 till: 129
  bar:2000 from:0 till: 137
  bar:2010 from:0 till: 132

PlotData=

  bar:1857 at: 592 fontsize:S text: 592 shift:(0,5)
  bar:1867 at: 595 fontsize:S text: 595 shift:(0,5)
  bar:1877 at: 564 fontsize:S text: 564 shift:(0,5)
  bar:1887 at: 582 fontsize:S text: 582 shift:(0,5)
  bar:1897 at: 501 fontsize:S text: 501 shift:(0,5)
  bar:1900 at: 504 fontsize:S text: 504 shift:(0,5)
  bar:1910 at: 487 fontsize:S text: 487 shift:(0,5)
  bar:1920 at: 424 fontsize:S text: 424 shift:(0,5)
  bar:1930 at: 422 fontsize:S text: 422 shift:(0,5)
  bar:1940 at: 371 fontsize:S text: 371 shift:(0,5)
  bar:1950 at: 374 fontsize:S text: 374 shift:(0,5)
  bar:1960 at: 291 fontsize:S text: 291 shift:(0,5)
  bar:1970 at: 195 fontsize:S text: 195 shift:(0,5)
  bar:1981 at: 118 fontsize:S text: 118 shift:(0,5)
  bar:1991 at: 129 fontsize:S text: 129 shift:(0,5)
  bar:2000 at: 137 fontsize:S text: 137 shift:(0,5)
  bar:2010 at: 132 fontsize:S text: 132 shift:(0,5)

TextData=
  fontsize:S pos:(12,12)
  text:Fuent «Instituto Nacional de Estadística» d'Espanya - Elaboración grafica por Biquipedia
</timeline>
</center>

De o lugar de l'Abizanda:


== Imáchens ==
<gallery>
Imachen:152.Abizanda.jpg|Una casa en a plaza de l'Abizanda.
Imachen:Abizanda des de la carretera.jpg|A torre-donchón, a ilesia parroquial y a casa de l'abadía son alto en a penya de l'Abizanda.
Imachen:158.Abizanda.jpg|A [[sierra Ferrera]] y a [[val d'a Cinca|meya valle d'a Cinca]] dende l'Abizanda.
Imachen:156.Abizanda.JPG|As enrunas de casa Cazolero, en l'Abizanda.
Imachen:159.Abizanda.JPG|A torre de l'Abizanda.
Imachen:162.Abizanda.jpg|Detalle de o [[cadafalso]] superior en a torre.
Imachen:154.Abizanda.JPG|Un troz de lienzo perimetral de o [[castiello de l'Abizanda]].
Imachen:161.Abizanda.jpg|L'[[abside]] de a [[capiella]] d'o castiello, que se conserva encastau en a ilesia actual de l'Asumpción.
</gallery>

== Administración ==
=== Reparto de concellers ===
<center>

</center>

=== Alcaldes ===


== Patrimonio ==

A población de l'Abizanda tiene dos monimentos destacables; o [[castiello de l'Abizanda]], d'o sieglo XI, y a [[ilesia de Santa María de l'Asumpción de l'Abizanda|ilesia de l'Asumpción]], d'o sieglo XVI.

O castiello ye o monumento mas visible, tanto dende a carretera A-138 que une Balbastro y l'Aínsa, como dende toda a cuenca de o barranco d'o Río. Con 40 [[metro]]s d'altaria, a torre de tipo [[donchón]] ye a sola edificación que queda de piet entera, y a mas visible de todas. Tiene 5 plantas d'altaria, y en a zaguera muestra un [[cadafalso]] perimetral de [[madera]] sobre [[fuste]]s, que teneba una misión defensiva. A dentrada en a torre se feba por una [[puerta]] en altaria, que corresponde con a segunda planta, dencima d'o [[almagacén]], y ta la que, historicament, se debeba acceder por una escalereta retirable.

L'interior de o donchón, que tiene as plantas de madera refirmada sobre fustes, y o cadafalso superior, se i troban dende a restauración que s'acometió en os [[anyos 1990]], a iniciativa de l'alavez alcalde [[Pedro Santorromán Lacambra|Pedro Santorromán]]. En imáchens anteriors a ixa epoca, como as que quitó [[Lucien Briet]] en as zaguerías d'o [[sieglo XIX]], y como a estampa que muitos habitants de o Sobrarbe pueden recordar de os tiempos enantes de a construcción de l'actual carretera, A-138, cuan s'esnavesaba por a'l costau de l'Abizanda por a carretera dita de «''[[puerto de lo Pino|l'Alto'l Pino]]''», a torre yera despullada y no se i conservaba sique as parez exteriors.

En os arredols de o donchón, y especialment en a [[frontera]] norte de a ilesia parroquial, i ha cualques restas de muros que debión estar as [[muralla]]s perimetrals de a fortificación. Un [[abside]] [[arte romanico|romanico]] y os [[alacet|alacez]] d'un templo d'ixe estilo son parcialment conservaus por a man d'afuera de a ilesia parroquial, en o Norte, por o que s'aprecia que i habió d'estar o emplazamiento de a ilesia orichinal.

A [[ilesia parroquial]], consagrada a l'advocación d'a figura de [[l'Asumpción de Santa María]], ye una obra mayoritaria de o [[sieglo XVI]], y por a construcción d'as fronteras con piedra de colors claras, y por o [[tellau]] de [[tella (material de construcción)|tellas]], fa recordar a las ilesias de o Semontano. Se troba en alto, a'l canto d'o recinto d'o castiello, y tiene en a frontera, concabido, l'abside de l'antiga [[capiella]] u ilesieta, romanica, que i debeba tener o castiello.

Además, en os arredols de l'Abizanda i ha cuatro ermitas. La una, a de [[ermita de Sant Veturián de l'Abizanda|Sant Veturián]], patrón menor de l'Abizanda, ye construida en estilo romanico tardano y se i celebra anyalment a [[romería d'os langostos (l'Abizanda)|romería d'os langostos]], una peculiar romería en a que os de l'Abizanda i puyan ta sentir-ie [[misa]] y, como se fa en chinero, tradicionalment se vaticinaba a productividad d'as [[cullita]]s d'ixa anyada en función de si se trobaba [[langosto]]s en o camino u no se'n i trobaba (cal pensar que ixes [[insecto]]s, que tanto les gusta a calor, no ye mica frecuent trobar-los en [[chinero]]). A ermita se troba en alto en a sierra de Sant Benedet, a mas d'una hora de camino dende o nuclio, d'entre dos partidas que en dicen «a Valata» y «Laternal».

As atras tres ermitas son as de [[Ermita de Sant Salvador de l'Abizanda|Sant Salvador]], [[ermita de Sant Miguel de l'Abizanda|Sant Miguel]] y [[ermita de Sant Chaime Apóstol de l'Abizanda|«''Santiago''» Apóstol]]. Todas tres se fizon d'entre os sieglos XVII y [[sieglo XVIII|XVIII]].

===Casas destacadas===

L'Abizanda tiene, como tamién en son o castiello y a ilesia, tres casas principals que son catalogadas como [[Bien d'Intrés Cultural]].

A mas antiga de as tres ye «casa don Carlos», en o barrio d'o Castiello. Ye un [[casal fuerte]] de o [[sieglo XV]] con una [[torre]] defensiva que data d'o sieglo XVI, y en l'actualidat ye reformada y habitada.

Casa Maza, datada en l'anyo [[1745]], ye un [[palacio]] que en l'actualidat se fa funcionar como vivienda de [[turismo rural]].

Casa Cazolero, que ye en o barrio de l'Entremuro, tiene o tellau espaldau dende fa bels anyos, y l'absencia de os suyos amos en a localidat fa que de as tres sia a que tiene o pior futuro.

===Belatros focos d'interés===

L'Abizanda conta, además de tot ixo, con dos museus y un archivo documental en o lugar, y con unatro museu, o [[Museu Paleontolochico de Sobrarbe|Paleontolochico de Sobrarbe]], en o nuclio de [[Lamata]]. Ista gran cantidat d'instalacions culturals (si se para cuenta que o municipio entero no tiene sique arredol de 130 habitants) se debe en parte a o compromís de o suyo difunto alcalde, Pedro Santorromán, en os prochectos de promoción cultural y de reivindicación de lo propio.

D'entre os prochectos destacables que Santorromán fundó en l'Abizanda se conta o [[Museu d'as Creyencias y a Relichiosidat Popular d'o Pireneu Central]], fundau de conchunta con l'[[antropolochía|antropologo]] [[Ángel Gari]] en 1990, que se troba en ocupando l'edificio de a casa l'[[abadía]], una d'as casas mas grans de lugar (data d'o sieglo XVII). Se troba a'l costau de a [[ilesia parroquial]], y contiene una colección de 8.000 obchectos relichiosos que van dende o [[I milenio aC]] dica o sieglo XX.

Anque a exposición remanent ye, principalment, en l'edificio de l'abadía, ocasionalment s'habilita exposicions temporals en a torre d'o castiello.

A [[casa d'os Titeres]], museu y espacio cultural de a [[companyía tiatral]] [[Titiriteros de Binéfar]], tamién s'ubica en l'Abizanda, en a baixada de o castiello de camín ta'l barranco. Conta con una exposición de [[monyaco]]s y [[titere]]s que s'ha emplegau mientres d'anyos y en diferents puestos, y d'un espacio a l'aire libre (en a [[era]] d'a casa) a on que se puede fer representacions.

En l'actualidat, a Casa d'os Titeres se composa de dos edificios que son casas rehabilitadas de o lugar. A era que todas dos casas compartiban se fa servir en l'actualidat como [[escenario]] ta bellas actuacions de a companyía.

Además d'ixes edificios, l'Abizanda ahuespa tamién a seu [[Espanya|espanyola]] de o ''[[Centro de Estudios y Documentación de Aure y Sobrarbe]]'', una institución publica promovida por l'achuntamiento de l'Abizanda y a [[comunas de Francia|comuna]] d'[[Ancida]] ([[Occitania (Francia)|Occitania]], [[Francia]]) que s'adedica a la investigación,  preservación y difusión d'a cultura tradicional de o [[Pireneu]] central.

Actualment tiene un aria de treballo que cubre tot o Sobrarbe y as valles d'[[val d'Aure|Aure]] y de [[val de Louron|Louron]], en os [[Altos Pireneus]] franceses, y ye a institución que se troba dezaga de a promoción de a iniciativa «''[[Continua Pirineum]]''», subscrita por toz os achuntamientos de Sobrarbe y por bellas comunas d'os Altos Pireneus, financiada con fondos ''Interreg'' d'a [[Unión Europea]], y que ha enchegau a recuperación de cualques monimentos y camins tradicionals en cada costau de iste sector de a muga franco-espanyola.

== Fiestas ==
*Cabo de semana mas amanau a'l [[12 de chinero]], [[Romería d'os Langostos]], romería tradicional ta la [[ermita de Sant Veturián de l'Abizanda|ermita de Sant Veturián]], con a que se miraba ta vaticinar as [[peste]]s de l'[[agricultura]] y a producción d'ixa anyada.
*[[9 de mayo]], **fiesta menor**, fendo-le honras a [[Sant Gregorio]].
*[[15 d'agosto]], **Fiesta Mayor''', fendo-le honras a l'Asumpción d'a Virchen María.

## Veyer tamién
* Lista de municipios de Uesca

## Referencias

## Vinclos externos

* Pachina web municipal
* // Pachina web con información de L'Abinanza.